ଭୁବନେଶ୍ୱର ୯/୯ : ତୈଳ ଦର ବୃଦ୍ଧି ପ୍ରତିବାଦରେ ଆସନ୍ତାକାଲି ଭାରତ ବନ୍ଦ ଡାକରା ଦେଇଛି କଂଗ୍ରେସ । ଏଥିପାଇଁ କାଲି ଗୃହରେ ଅନୁପସ୍ଥିତ ରହିବେ କଂଗ୍ରେସ ବିଧାୟକ, ତେଣୁ ଗୃହକୁ ଦିନ ୩ଟା ଯାଏଁ ମୁଲତବୀ ରଖିବାକୁ ଦାବି କରିଛି କଂଗ୍ରେସ । ପିସିସି ସଭାପତି ନିରଞ୍ଜନ ପଟ୍ଟନାୟକ ସାମ୍ବାଦିକ ସମ୍ମିଳନୀ ଏହି ଦାବି କରିଛନ୍ତି । ବନ୍ଦରୁ ବାଦ୍ ରହିବ ସମସ୍ତ ଜରୁରୀକାଳୀନ ସେବା । ଶାନ୍ତିପୂର୍ଣ୍ଣ ଭାବେ ବନ୍ଦ ପାଳନ କରାଯିବ ବୋଲି ନିରଞ୍ଜନ କହିଛନ୍ତି । ଏହି ବନ୍ଦରେ ଅନେକ ଛୋଟ ରାଜନୈତିକ ଦଳ ଏବଂ ସଂଗଠନ ସାମିଲ ହେବେ ବୋଲି ପିସିସି ସଭାପତି କହିଛନ୍ତି । ବନ୍ଦକୁ ସଫଳ କରିବା ଲାଗି ସ୍ବେଚ୍ଛାକୃତ ଭାବେ ସାମିଲ ହେବାକୁ ଲୋକଙ୍କୁ ଅନୁରୋଧ କରିଛି କଂଗ୍ରେସ । ଭରତ ବନ୍ଦ ସମୟରେ ଯେପରି ସ୍କୁଲ ଛାତ୍ରଛାତ୍ରୀ ମାନେ କୌଣସି ସମସ୍ୟାରେ ନ ପଡନ୍ତି ସେଥିପାଇଁ କାଲି ସବୁ ସ୍କୁଲ ବନ୍ଦ ନେଇ ରାଜ୍ୟ ସରକାର ନିଷ୍ପତି ନେଇଛନ୍ତି ।
